BlackKakapo/recipes-ro huggingface dataset:
Pizza cu mere si crema de vanilie 

Ingrediente:
● Mere - 2 buc  (optional puteti adauga o mana de stafide si scortisoara)
● Zahar - 2 linguri 

Mod de preparare:
1. Preparati aluatul de pizza conform retetei, lasati sa se odihneasca si creasca.
Eu am facut portie dubla de aluat - din el am facut 1 pizza dulce si 4 pizza sarate.
2. In acest timp faceti si crema de vanilie, lasati putin sa se racoreasca.
Recomand sa va faceti rezerve de crema in congelator si la nevoie decongelati si folositi.
3. Aluatul se intinde cu sucitorul intr-o foaie rotunda, o puneti in tava de pizza sau tarta.
Dati la o parte, sa creasca putin.
4. Merele se curata de coaja si se taie felii subtiri.
5. Apoi ungeti blatul cu crema de vanilie - nu trebuie sa puneti nici prea putin, dar nici sa fie strat foarte gros - ideal ar fi cam 5-6 linguri de crema si le intindeti uniform.
Aveti grija sa lasati 1 cm de la bordul aluatului, sa fie fara crema.
6. Aranjati merele desupra, peste crema - le puteti taia si cubulete, va fi mai simplu de distribuit.
7. Presarati putin zahar deasupra si optional stafide, data viitoare as pune stafidele sub mere - se rumenesc foarte repede si se ard deasupra - desi aveau si ele un farmec asa coapte :)
8. Mai puteti sa puneti si un praf de scortisoara deasupra, dar depinde de gusturi si preferinte.
9. Se coace timp de 30-35 de minute la cuptor preincalzit la 200 grade.
Nu se rumeneste tare deasupra, va uitati la marginile blatului sa fie usor rumene.
Lasati sa se racoreasca putin si serviti.
10. Puteti orna cu zahar pudra, optional.
Pofta Buna!
Salata "Caleidoscop" 

Ingrediente:
● Carne de pui - 400 g 
● Ardei gras rosu - 1 buc 
● Ardei gras galben - 1 buc 
● Rosii - 2 buc 
● Ceapa verde - 1 buc  (1 legatura)
● Morcovi - 1 buc 
● Ulei de floarea soarelui - 50 ml 
● Ierburi uscate(busuioc, patrunjel,etc) - 1 lingurita 
● Sare - 0.5 lingurite 
● Cascaval clasic - 200 g 

Mod de preparare:
1. Carnea se spala, se taie cubulete si se caleste bine in ulei. Cand este rumenita bine se sareaza si se adauga mirodeniile preferate. O scoateti din ulei si lasati sa se racoreasca. Daca nu aveti timp sa gatiti carnea, cumparati un pui grill gatit de la magazin, sau piept de pui la grill si il folositi taiat cubulete.
2. Spalati si curatati legumele.
3. Taiati cubulete ardeiul rosu.
4. Apoi taiati ardeiul galben
5. Urmeaza rosiile taiate cubulete.
6. Ceapa se taie marunt.
7. Cascavalul se taie cuburi mici.
8. Aranjati toate ingredientele pe o farfurie plata, mai mare. In mijloc puneti carnea, iar restul ingredientelor asa cum se vede in poza.
9. Turnati maioneza peste carne.
10. Morcovul il dati prin razatoare mai fina, sa fie feliutze subtiri sau il faceti dupa reteta de Salata de morcov marinat. Asta daca vreti s-o faceti din timp  - va fi mult mai gustoasa. Morcovul se pune deasupra maionezei. Salata este gata, asa se pune pe masa. Cand stau toti la masa si incep sa serveasca din mancare - o amestecati atent si savurati cu totii.
Pofta Buna!
Ciorba cu taietei si fasole 

Ingrediente:
● Pui intreg - 1 buc  (puteti folosi si numai o parte din el - depinde cat de mare aveti oala)
● Ardei gras - 1 buc  (eu am folosit congelat)
● Ceapa alba - 3 buc 
● Morcovi - 1 buc 
● Cartofi - 3 buc 
● Fasole fiarta - 1 pahar  (puteti lua si fasole din conserva)
● Pasta de tomate - 2 linguri 
● Patrunjel verde - 1 legatura 
● Bors acru - 1 pahar  (potriviti de acreala care va place - dar nu exagerati)
● Ulei de floarea soarelui - 50 ml 
● Frunza de dafin - 2 buc 
● Sare - 1 lingura 
● Taietei de casa - 200 g  (sau 1 ou + 1 pahar de faina - sa-i faceti repede cat fierbe ciorba.)

Mod de preparare:
1. Carnea se spala, se pune la fiert in apa cat s-o acopere bine. Cand incepe sa fiarba, se spumeaza, se adauga frunza de dafin, ardeii taiati si 1 ceapa. Faceti focul mic si lasati sa fiarba incet pana este gata carnea.
2. Daca nu aveti fasole la conserva - in timp ce fierbe carnea fierbeti si fasolea. La mine a fost fasole alba mare, uscata - am inmuiat-o peste noapte si am fiert-o pana s-a facut moale.
3. Curatati si spalati legumele - cartofii le taiati cubulete, morcovii rondele.
4. Dupa ce a fiert carnea, aduagati morcovii si cartofii - amestecati, lasati sa fiarba, faceti focul mic si mai lasati sa fiarba pana sunt gata legumele- la mine de obicei dureaza 25-30 de minute.
5. In acest timp puneti la calit o ceapa taiata marunt cu putin ulei.
6. Cand se rumeneste usor ceapa, adaugati 2 linguri de pasta de rosii, amestecati si stingeti focul.
7. Cand au fiert legumele din ciorba, adaugati fasolele fierte si prajeala de rosii cu ceapa. Potriviti de sare, acriti cum va place cu bors. Lasati sa fiarba toate 5 min.
8. Apoi adaugati verdeata (la mine este congelata) si 1 ceapa cruda taiata marunt.
9. Amestecati bine, stingeti focul si lasati sa se patrunda 15-20 de minute.
10. Daca nu aveti taieteii deja pregatiti ii faceti repede cat fierbe ciorba.
Faceti aluat de taietei dintr-un ou si 1 pahar de faina. Lasati sa se odihneasca putin, apoi il mai framantati o data si peste 5-10 minute il puteti intinde intr-o foaie de 1-2 mm grosime. O rulati si taiati, sa va iasa taieteii frumosi.
11. Fierbeti taieteii in apa cu sare 2-3 minute.
12. II scurgeti de apa, clatiti cu putina apa rece si ii puneti intr-o farfurie, amestecate cu 1-2 linguri de ulei rafinat - sa nu se lipeasca.
13. Cand serviti ciorba adaugati in fiecare farfurie cateva linguri de taietei. Merge perfect cu putina smantana, dar nu este obligatoriu.
Pofta Buna!
Sarmale in sos de smantana (Reteta ucraineasca) 

Ingrediente:
● Pulpa de porc/vita - 1 kg 
● Orez prefiert - bob lung - 0.5 pahare 
● Piper negru - 0.5 lingurite 
● Sare - 0.5 pahare 
● Pasta de tomate - 2 linguri 
● Varza alba - 2 kg  (Atentie! Varza trebuie sa fie proaspata(nu murata) cu frunze subtiri, este buna cea de primavara si toamna.)
● Ceapa alba - 3 buc 
● Faina alba calitate superioara - 2 linguri 
● Smantana - 450 g 
● Ulei de floarea soarelui - 50 ml 
● Morcovi - 1 buc 

Mod de preparare:
1. Prima etapa este pregatirea frunzelor de varza pentru sarmale:
- Intr-o cratita mai mare (suficienta de mare ca sa incapa varza intreaga), se toarna apa, 1 lingura de sare si se asteapta sa inceapa sa fiarba apa. Atentie sa nu puneti prea multa apa, atunci camd puneti varza sa nu curga peste margini.
- Cand incepe sa fiarba apa, se pune varza careia i s-a scos cotorul. Dupa 1-2 min veti observa ca frunzele de deasupra se scot usor cu o furculita, acestea se scot de pe varza si se mai lasa in apa 1 min.
-Repetati procedura pana terminati toate frunzele.
2. Frunzele se scot intr-o farfurie adanca si se lasa sa se racoreasca putin.
3. Apoi luati fiecare frunza, si cu un cutit portionati foile in 2-3 bucati si scoateti cotoarele mai groase.
4. Se fierbe orezul in apa(1 unitate orez, 2 unitati apa) in asa fel, incat sa fie putin putin crud.
5. Carnea se da prin masina de tocat, se amesteca cu orez, piper, sare, 1 lingura de pasta de rosii.
6. Asa arata umplutura pentru sarmale amestecata.
7. La fundul cratitei in care veti fierbe sarmalele, se pun cateva cotoare de frunza de varza.
Recomand sa folositi la sarmale ceaunul. Nu se vor lipi si arde repede la fund.
8. Rulati sarmalele, le faceti de dimensiunile preferate. Umpleti ceaunul pana la jumatate, lasand putin spatiu intre ele, adica nu le aranjati prea strans.
Turnati apa atat cat sa acopere sarmalele si puneti la fiert, cu cateva frunze de dafin intre ele.
Dupa ce fiarbe apa, faceti focul mic si le lasati sa fiarba aproximativ 30 min.
Intre timp pregatiti sosul.
9. Se taie ceapa cubulete, morcovul se da prin razatoare.
10. Se prajeste putin ceapa cu morcovul impreuna, apoi se adauga 2 linguri de faina si se mai lasa 5 min.
Apoi adaugati 1 ligura pasta de rosii si smantana. Amestecati bine si lasati sa fiarba putin.
Potriviti de sare, in caz ca sosul este foarte gros(ar trebui sa fie de consistenta smantanii mai groase), adaugati cateva linguri de supa din sarmale.
11. Turnati sosul in sarmale, dupa ce acestea au fiert 30 de min. Scuturati putin ceaunul, pana se incorporeaza sosul, apoi cu o lingura de lemn amestecati atent, sa nu le rupeti.
Se mai potriveste de sare, apoi se lasa sa fiarba la foc mic inca 15-20 min.
12. Se mananc calde si cu multa pofta :)
Pofta Buna!
Pâine din 4 ingrediente, pentru începatori 

Ingrediente:
● Faina - 470 g  (puteti combina diverse tipuri de faina si seminte aici)
● Sare - 1 lingurita 
● Drojdie uscata - 7 g  (sau 15g drojdie proaspata)
● Apa calda - 375 ml 

Mod de preparare:
1. Intr-un bol puneti faina, adaugati in ea sarea si drojdia.
In caz ca folositi drojdie proaspata, o dizolvati in apa de la ingrediente.
2. Turnati apa calda.
3. Si amestecati totul bine cu lingura sau spatula - aici m-a ajutat Maria mea mica de 5 ani.
4. Si obtineti asa un aluat lipicios si dens.
5. Acoperiti bolul cu folie de plastic sau capac si lasati 2 ore la crescut in frigider.
Puteti sa-l lasati si 12 ore acolo, va fi painea si mai frageda - va organizati asa ca sa amestecati seara aluatul si dimineata coaceti painica.
6. Cam asa arata dupa aceasta perioada.
7. Cu lingura sau spatula il treceti pe masa presarata cu faina.
8. Mai presarati putina faina si deasupra.
9. Apoi usor formati cu mainile o paine rotunda sau alungita, cum preferati si reusiti.
10. Treceti aceasta paine pe o tava de copt - o puteti asterne optional cu hartie de copt.
Lasati 30 minute sa creasca la temperatura camerei.
In acest timp puteti pune la preincalzit cuptorul.
11. Apoi o taiati din loc in loc cu un cutit si puneti in cuptorul preincalzit la 200 de grade pentru 45 de minute.
12. Painea gata fierbinte recomand s-o ungeti putin cu apa simpla rece.
Are coaja destul de crocanta si groasa, apa o fragezeste usor, dar ii pastreaza din crocant.
13. Inveliti intr-un prosop si lasati macar 30 de minute sa se racoreasca inainte de servire.
Asta depinde cat aveti rabdare...
14. Aici vreau sa observati diferenta intre painea dospita 12 ore peste noapte la frigider - cea de sus.
Si cea de jos - dospita 2 ore, mai rapida. 
Diferenta nu este majora, deci puteti sa incercati ambele variante, in functie de timpul disponibil. As zice ca painea dospita mai mult e ceva mai elastica si usor mai pufoasa, dar nu cu mult.
15. Nu ezitati sa incercati painea pentru incepatori, chiar daca sunteti avansati, sunt sigura ca veti fi placut surprinsi.
Si apropo, puteti face 2 paini mai mici in loc de una mare, o parte din ea se poate congela felii si o gasiti la nevoie.
Pofta Buna!
Salata cu ciuperci, carne de pui si oua 

Ingrediente:
● Piept de pui - 1 buc 
● Ciuperci conservate - 2 buc  (adica 2 borcane de 300g)
● Oua - 5 buc 
● Castraveti - 500 g 
● Salata verde - 1 buc 
● Ceapa alba - 2 buc 

Mod de preparare:
1. Pieptul de pui se spala bine, se pune la fiert aproximativ 30-40 de min. Apoi se lasa la racit pe o farfurie.
2. Ceapa se taie marunt si se pune la calit in putin ulei.
3. Cand se rumeneste usor, se adauga ciupercile scurse de apa. Se amesteca bine.
4. Lasati ciupercile 10 min sa se caleasca impreuna cu ceapa.
5. Dupa 10 min, se scoate amestecul de ciuperci si ceapa intr-un bol in care se va amesteca salata, ca sa se racoreasca.
6. Ouale se fierb tari, se lasa sa se racoreasca in apa rece, dupa care se curata.
7. Carnea se taie marunt.
8. Se adauga peste ciuperci.
9. Ouale se taie marunt si se adauga la restul ingredientelor.
10. Se adauga maioneza, se amesteca bine. Aveti grija sa nu puneti prea multa.
Cum am spus mai sus,  puteti adauga aici si porumb la conserva, sa fie mai usoara.
11. Frunzele de salata se spala bine si se aranjeaza pe o farfurie.
12. Castravetii se spala si se taie subtire de-a lungul lor.
13. In mijlocul frunzelor de salata se pune amestecul de salata. Bucatile de castraveti se aranjeaza imprejurul salatei, formand un fel de trandafir verde, sau un fel de varza :)
14. Asa ar trebuie sa arate varianta finala.
Este foarte buna si satioasa, recomand sa o incercati.
Pofta Buna!
Chipsuri de cartofi Reteta  

Ingrediente:
● Cartofi - 2 buc 
● Ulei - 2 linguri 
● Sare - 0.5 lingurite 
● Amestec de mirodenii - 0.25 lingurite  (puteti folosi piper, boia, usturoi pudra, rozmarin, etc.)

Mod de preparare:
1. Bineinteles curatati si spalati bine cartofii.
Nu luati prea multi pentru ca veti avea multa treaba - 2 cartofi sunt suficienti pentru 2 tavi de chips-uri.
2. Neaparat recomand sa folositi asa o razatoare, tip Mandolina - puteti regla grosimea feliilor, toate sunt uniforme si perfecte.
Eu am folosit razatoarea Tupperware, foarte buna si serioasa treaba, cu multiple forme si tipuri de taiat.
O gasiti la orice distribuitor Tupperware din Romania.
3. Daca aveti o protectie pentru degete recomand s-o folositi, o razatoare buna s-ar putea sa va ia si din varful degetelor - testat!
Vedeti in poza siguranta care vine in set la razatoarea Tupperware - un fel de ace si capac combinate.
4. Puneti o farfurie sub razatoare, sa colecatati feliile de cartofi.
5. Si feliati repede fiecare cartof, eu am folosit indicatorul 1 de pe razatoare, unul din cele mai mici, pentru felii subtiri.
6. Uitati aici cum sunt feliile de cartofi, una ca una - perfecte si repede.
Daca nu aveti razatoare smekera puteti incerca sa taiati cu un cutit felii cat mai subtiri - proces cam complicat. Sau sa faceti felii subtiri cu un cutit de curatat cartofi-morcovi.
7. Mutati cartofii intr-un bol si turnati apa rece peste ei. Amestecati bine si lasati 1 ora sa iasa bine amidonul din cartofi - asa chips-urile vor fi mai crocante, si cred ca mai dietetice chiar.
8. Dupa 1 ora scoateti fiecare felie de cartofi pe servetele de hartie si le stergeti bine de apa.
9. In varianta la cuptor:
Asterneti tava de cuptor cu hartie de copt si o ungeti cu putin ulei.
10. Aranjati in tava feliile de cartofi.
11. Le mai ungeti si deasupra cu ulei.
12. Presarati putina sare si mirodenii dupa preferinte.
13. Puneti la cuptor preincalzit la 180 de grade timp de 10-15 minute - dar in functie de fiecare cuptor, verificati periodic si aveti grija sa nu le ardeti.
Specificul  chips-urilor la cuptor este ca sunt putin mai elastice si trebuie lasate sa se raceasca complet ca sa fie mai crocante.
14. In varianta la microunde:
Luati o farfurie plata si o ungeti bine cu ulei.
Mai nou am observat ca se poate asterne platoul de mcrounde cu hartie de copt si puneti feliile de cartofi acolo, fara se mai ungeti cu ulei.
15. Aranjati feliile de cartofi si puneti farfuria la microunde.
Eu am pus 6-7 minute la 600W  dar va adaptati fiecare cuptorului dvs. Puneti pentru inceput la 5 minute, apoi inca cate 1 pana vedeti care-i nivelul perfect.
16. Aveti mare grija sa nu le ardeti.
Specificul chips-urilor la microunde este ca sunt perfect crocante si chiar putin expandate, se fac f.repede dar am observat ca au tendinta sa se lipeasca de farfurie, le scoateti atent cu un cutit.
17. Nu trebuie sa asteptati sa se raceasca complet sa fie crocante - le puteti savura imediat ce se racoresc putin.
18. Daca le vreti prajite in baie de ulei, neaparat sa incingeti bine uleiul inainte sa puneti feliile de cartofi, procesul este la fel.
Pofta Buna!
Pate de fasole rosie cu ciuperci 

Ingrediente:
● Ceapa alba - 1 buc 
● Fasole rosie la conserva - 300 g  (sau fiarta de voi)
● Ciuperci conservate - 150 g  (sau 300g proaspete)
● Ulei de floarea soarelui - 3 linguri 
● Sare,piper - 1 lingurita  (dupa gust)

Mod de preparare:
1. Eu am folosit toate ingredientele din conserve - asa a fost mai repede si mai comod.
Deci, am scurs bine apa din ele si am curatat si spalat ceapa.
2. Intr-o tigaie caliti ceapa cu putin ulei.
3. Cand se rumeneste usor adaugati ciupercile, lasati cam 10 minute sa se mai caleasca si ele.
4. Apoi fasolea, amestecati bine si mai lasati 5 minute pe foc.
5. Potriviti de sare si piper, puteti sa mai adaugati putin tarhon sau patrunjel uscat - daca va place.
6. Blendati bine compozitia, sa fie cat mai uniforma.
7. Puneti intr-o farfurie si lasati 20-30 de minute la frigider - optional - este buna si imediat dar parca putin mai buna de la frigider.
Pofta Buna!
Biscuiti de ovaz si branza de vaci 

Ingrediente:
● Faina de ovaz - 90 g  (sau fulgi de ovaz macinati)
● Praf de copt - 0.5 lingurite 
● Branza de vaci - 100 g 
● Oua - 1 buc 
● Zahar - 2 linguri 
● Ulei de masline - 2 linguri 
● Sare - 0.25 lingurite 
● Nuci macinate - 50 g 
● Stafide - 3 linguri 

Mod de preparare:
1. Intr-un blender puneti branza, oul, zaharul, sarea si uleiul de masline.
Blendati bine sa fie o pasta uniforma.
2. Faina de ovaz o amestecati cu praful de copt.
3. Adugati la faina pasta de branza din blender, nucile macinate si stafidele spalate.
4. Amestecati bine cu o lingura sau cu mainile.
Aici mi s-a parut ca as mai adauga putina faina(aveam si branzica mai lichida), dar am fost chemata de Sofia pe 10 minute din bucatarie si cand am revenit faina de ovaz si-a facut treaba bine - s-a umflat putin si a facut coca mai tare. Deci daca aluatul este mai umed puteti sa-l lasati 10-15 minute si va fi mai ferm.
5. Cu mainile umede(daca se mai lipeste aluatul de maini, le mai spalati si ungeti cu ulei) luati cate putin aluat, formati bile de aluat si le turtiti putin.
Puneti biscuitii astfel formati in tava de cuptor.
6. Le coaceti la 180 de grade, pe treapta mai de sus a cuptorului(au tendinta sa se rumeneasca mai repede la fund). Si lasati cam 30 de minute, pana incep sa se rumeneasca usor. Nu le "bronzati" prea tare, vor fi mai tari.
7. Lasati sa se racoreasca, si savurati fara grija kilogramelor in plus :)
Pofta Buna!
Salata verde cu mere si nuci Reteta  

Ingrediente:
● Salata verde - 1 buc  (cred ca puteti combina aici orice verdeturi va plac)
● Nuci tocate - 50 g  (nuci simple romanesti)
● Mere - 1 buc 
● Mozzarella - 200 g  (se poate inlocui cu telemea nesarata sau cu tofu in varianta de post)
● Stafide - 50 g  (sau merisoare)
● Otet balsamic - 50 ml  (eu am pus otet balsamic alb - se poate inlocui cu mai putin otet de mere)
● Ulei de masline extravirgin - 50 ml 
● Sare - 0.5 lingurite 
● Mustar frantuzesc - 1 lingurita  (din acela cu boabe, dar puteti sa-l omiteti, nu este obligatoriu)

Mod de preparare:
1. Salata verde se spala si se usuca bine.
O rupeti bucatele intr-un bol mai mare.
2. Marul se taie felii subtiri si se adauga in bolul cu salata verde.
3. Apoi adaugati branza mozzarella - o puteti pune asa bilute mici sau le striviti putin, va fi mai interesanta salata.
4. Acum puneti nucile maruntite putin cu un cutit sau blender.
Sa va dau un pont mic - salata va fi mai aromata daca veti cali nucile 2-3 minute pe o tigaie uscata - le raciti putin si apoi taiati.
5. Nu uitati de stafide sau merisoare.
6. Pregatim dressingul:
- intr-un bol mic sau un borcan cu capac - puneti uleiul, otetul si sarea.
7. - optional puteti adauga si putin mustar frantuzesc, dar nu este obligatoriu
8. - amestecati bine toate ingredientele, folositi o furculita sau, daca aveti un borcan - puneti capacul strans si agitati bine, pana sosul devine ca o emulsie.
9. Il turnati peste ingredientele din salata.
10. Amestecati bine cu 2 furculite, asa va ajunge sosul pe fiecare ingredient.
Mai potriviti de sare daca este nevoie.
11. Serviti imediat si savurati cu mare placere.
Pofta Buna!
Cartofi cu mustar, la cuptor 

Ingrediente:
● Cartofi - 1 kg 
● Usturoi (catei) - 4 buc 
● Mustar - 3 linguri 
● Ulei de masline - 3 linguri 
● Vin alb demisec - 3 linguri 
● Sare - 1.5 lingurite 
● Praf de curry - 0.5 lingurite  (se mai pot adauga putin turmeric si chimen - daca nu aveti din toate astea, puteti sa faceti fara ele)

Mod de preparare:
1. Cartofii se taie cubulete medii si se pun in tava de cuptor.
Presarati cu sare.
2. Adaugati usturoiul taiat jumatati - nu-l maruntiti prea tare, sa nu arda la cuptor.
3. Intr-un bol amestecati mustarul, cu uleiul si cu vinul.
4. Turnati acest amestec peste cartofi, adaugati curry (turrmeric si chimen daca va place si aveti) - amestecati bine cu mainile sau o lingura.
5. Acoperiti cu o folie de aluminiu si puneti la cuptor pentru 20 de minute, la 200 grade.
Puteti si sa nu acoperiti, dar am observat ca asa se fac mai bine si mai repede.
6. Dupa acest timp amestecati putin cartofii si lasati la cuptor neacoperiti pana sunt gata, cam inca 15 minute.
S-ar putea sa mai trebuiasca de amestecat inca o data, ca sa nu se rumeneasca prea tare la fund.
7. Serviti ca garnitura la o bucata de carne, sau ca atare cu niste salata sau muraturi.
Pofta Buna!
Conopida pane 

Ingrediente:
● Conopida - 1 buc 
● Faina alba - 1 pahar 
● Oua - 4 buc 
● Sare - 2 lingurite 
● Piper negru - 0.25 lingurite 

Mod de preparare:
1. Conopida se spala si se desface pe bucatele.
2. Se pun intr-o cratita mai mare, turnati apa si puneti la fiert. Cand incep sa fiarba lasati 10 minute.
3. Apoi o scurgeti bine de apa, si bine ar fi chiar s-o clatiti cu putina apa rece.
4. Apoi o puneti intr-un bol, presarati 1 lingurita de sare, putin piper si usor scuturati ca sa se distribuie pe toate bucatile.
5. Puneti tigaia pe foc sa se incalzeasca cu ulei.
In acest timp bucatile de conopida le treceti prin faina.
6. Ouale se bat bine cu o furculita, se adauga putina sare si piper.
Dupa ce treceti conopida prin faina o puneti in farfuria cu ou si  intoarceti pe toate partile sa se acopere uniform peste tot cu ou.
7. Conopida astfel pregatita se pune in tigaia cu ulei incalzite bine.
8. Rumeniti conopida bine pe toate partile.
9. Apoi o scoateti pe un prosop de hartie si lasati putin sa se racoreasca.
10. Se serveste calda cu un sos sau o alta mancare, salata preferata.
Pofta Buna!